Държавен вестник, бр. 79, 2013 г., стр. 67

БРОЙ  79	
Д Ъ Р Ж А В Е Н  В Е С Т Н И К 	
СТР.  67  
Чл. 81. Полицейският служител е длъжен 
временно да пристъпи към регулиране на 
движението:
1. при неизправна светофарна уредба или 
когато светофарното регулиране не обезпе­
чава своевременното пропускане на ППС и 
пешеходци;
2. при осигуряване преминаването на 
автомобили със специален режим на движе­
ние или автомобили на въоръжените сили, 
движещи се в колона;
3. при провеждане на заградителни, спорт­
ни, масови и други мероприятия;
4. на места с ПТП, предизвикали задръст­
ване, и в районите на стихийни бедствия или 
крупни производствени аварии;
5. на места с временна забрана или откло­
нение на движението;
6. за осигуряване преминаването през 
платното за движение на деца, граждани с 
трайни увреждания и организирани групи 
пешеходци или велосипедисти.
Чл. 82. (1) Служителят, осъществяващ 
дейност по пътен контрол, може да напусне 
поста, маршрута или района, определен му 
за контрол, при следните случаи:
1. за отвеждане до медицинско заведение 
на лица, получили телесни повреди при ПТП 
или извършени престъпления;
2. при вземане на неотложни мерки за 
отстраняване на препятствия и опасности за 
движението на съседни пътни участъци;
3. за отвеждане в помещения на МВР на 
лица в случаите, предвидени с нормативен акт;
4. за вземане на мерки или участие при 
ликвидиране на пожари, последици от сти­
хийни бедствия или производствени аварии 
и кризи;
5. за съпровождане до медицинските заве­
дения на водачи на МПС, употребили алко­
хол над допустимите норми или наркотични 
вещества.
(2) Отклоняване от поста, маршрута или 
района, се допуска след доклад и разпореж­
дане на непосредствения началник и/или 
ОДЦ/ОДЧ. 
Г л а в а  ч е т в ъ р т а
ТЕХНИЧЕСКИ СРЕДСТВА ЗА КОНТРОЛ
Раздел I
Работа с техническите средства за контрол
Чл. 83. Началникът на отдел „Пътна поли­
ция“ и началникът на сектор „Пътен контрол“ 
при отдел „Пътна полиция“ – ГДНП:
1. разпределят техническите средства за 
контрол съобразно нуждите и ефективността 
от използването им;
2. предлагат за въвеждане в експлоатация 
нови видове технически средства за контрол 
на база анализ на необходимостта от конкре­
тен тип, както и съвременните тенденции в 
тази насока;
3. планират и предлагат закупуването на 
нови и модернизирането на вече действащи 
технически средства за контрол.
Чл. 84. Със заповед на директора на СДВР 
и ОДМВР се определя отговорник за техни­
ческите средства, който:
1. води на отчет техническите средствата 
в СДВР/ОДМВР и РУ;
2. води дневник за всяко средство за измер­
ване, в който се отразяват техническото му 
състояние, извършената периодична проверка 
(калибриране) и преминаване през държавна 
метрологична проверка;
3. представя своевременно за ремонт и по­
лучава ремонтираните средства за измерване.
Чл. 85. При използването на средствата за 
измерване за пътен контрол началниците на 
РУ, отдел/сектори „Пътна полиция“ и звената, 
осъществяващи пътен контрол по главните 
пътища и автомагистрали при СДВР и ОДМВР, 
организират и контролират:
1. обучението на състава за работа със 
средствата за измерване и тяхното ефективно 
и законосъобразно използване; 
2. отчета и архивирането на показанията 
от средствата за измерване на хартиен и маг­
нитен носител;
3. правилната им техническа експлоатация;
4. съответствието между установените и 
запаметени нарушения и взетото админи­
стративно отношение.
Чл. 86. (1) Началниците на РУ, отдел/секто­
ри „Пътна полиция“ и звената, осъществяващи 
пътен контрол по главните пътища и автома­
гистрали при СДВР и ОДМВР, ежемесечно 
осъществяват проверка на съответствието на 
установените и запаметени със средствата за 
измерване нарушения и предприетите мерки.
(2) За резултатите от извършената проверка 
се изготвя справка, която се предоставя на 
директора на СДВР или ОДМВР.
(3) Справката по ал. 2 съдържа:
1. броя и номерата на наличните техниче­
ски средства от всеки вид, както и тяхната 
изправност;
2. броя на установените и запаметени нару­
шения за всяко техническо средство поотделно 
и съставените административни документи;
3. наличие на несъответствие на показате­
лите по т. 2 и установените за това причини;
4. изводи относно ефективността на из­
ползване и предложения за подобряване на 
дейността.
Чл. 87. (1) За осъществяване на дейността 
по пътен контрол полицейските служителите 
използват технически средства и системи за 
определяне концентрацията на алкохол, ус­
тановяване употребата на упойващи и нарко­
тични вещества или техни аналози, мобилни 
и стационарни системи за регистрация на 
нарушенията на скоростните режими, както 
и други нарушения.